**Vilonya Község Önkormányzata Képviselő-testületének**

**4/2021.(V.28.) önkormányzati rendelete**

**a szociális és gyermekvédelmi ellátásokról**

Vilonya Község Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben, a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ban, 32. § (1) bekezdés b) pontjában, 32. § (3) bekezdésében, 60. § (4) bekezdésében, 92. § (2) bekezdésében, 132. § (4) bekezdésében, a gyermekek védelméről és a gyámügyi igazgatásról szóló 1997. évi XXXI. törvény (továbbiakban Gyvt.) 18. § (1a) bekezdésében, valamint a 29. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX törvény 13. § (1) bekezdés 8. és 8a. pontjában meghatározott feladatkörében eljárva a következőket rendeli el.

1. Általános rendelkezések
2. § (1) Vilonya Község Önkormányzata Képviselő-testülete (a továbbiakban: Önkormányzat) a szociális igazgatásról és szociális ellátásokról szóló 1993. évi III. törvény (a továbbiakban: Sztv.) rendelkezései alapján nyújtott pénzbeli és természetbeni ellátások kiegészítéseként, az e rendeletben meghatározott feltételek alapján - pénzbeli vagy természetbeni formában - települési támogatást nyújt.

(2) Az Önkormányzat a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) rendelkezései alapján e rendeletben foglaltak szerint biztosítja a természetbeni ellátást, valamint a személyes gondoskodás keretébe tartozó gyermekjóléti alapellátásokat.

2. § A pénzben és természetben nyújtott szociális ellátásokra való jogosultság megállapításáról és megszüntetéséről - a Képviselő-testület által átruházott hatáskörben – a lakhatási támogatás, a rendkívüli települési támogatás, a tüzelőanyag támogatás és a köztemetés ügyében a Polgármester dönt.

1. Pénzbeli és természetbeni ellátások

3. § Az Önkormányzat által nyújtott pénzbeli és természetbeni ellátások:

a) települési támogatás,

aa) lakhatási támogatás,

ab) rendkívüli települési támogatás,

ac) a tüzelőanyag támogatás,

b) gyermekétkeztetés.

4. § (1) **Lakhatási** támogatást kell megállapítani a szociálisan rászoruló személynek a család tagjai által lakott lakóingatlan fenntartásával kapcsolatos rendszeres kiadások, így különösen:

a) villamos energia díja,

b) hulladékgazdálkodási közszolgáltatás díja

c) víziközmű-szolgáltatás díja,

d) földgázfogyasztás díja,

e) közös költség,

f) bérleti díj és

g) egyéb számlával igazolt lakásfenntartási költség

viseléséhez.

(2) A lakhatási támogatást kell megállapítani annak a személynek, akinek

a) a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 100 %-át, kiskorú gyermeket közös háztartásban nevelő családban az öregségi nyugdíj mindenkori legkisebb összegének 176 %-át, egyedül élő kérelmező esetén az öregségi nyugdíj mindenkori legkisebb összegének 250 %-át,

b) a család vagy az egyedül élő kérelmező nem rendelkezik vagyonnal, és

c) a kérelem benyújtásának időpontját megelőzően legalább 3 hónappal Vilonya településen bejelentett lakóhellyel vagy tartózkodási hellyel rendelkezik.

(3) A lakhatási támogatást a szolgáltatókhoz, társasházhoz, bérbeadóhoz való utalással kell nyújtani az alábbi sorrendben:

a) villamos energia díja,

b) hulladékgazdálkodási közszolgáltatás díja

c) víziközmű-szolgáltatás díja,

d) földgázfogyasztás díja,

e) közös költség,

f) bérleti díj,

g) egyéb számlával igazolt lakásfenntartási költség.

(4) A lakhatási támogatás összege havonta 4.500.- Ft.

(5) A lakhatási támogatást a kérelem benyújtása hónapjának első napjától számítva egy évre kell megállapítani.

(6) A lakhatási támogatás ugyanazon lakóingatlanra csak egy családnak állapítható meg.

(7) Nem állapítható meg a lakhatási támogatás, ha a (2) bekezdésben foglalt feltételek nem állnak fenn, továbbá

a) a kérelemmel együtt benyújtott számlák alapján az állapítható meg, hogy a lakóingatlan fenntartásával kapcsolatos költségeknek a lakóingatlan alapterületének 1 m2-ére jutó összege meghaladja a 800,- Ft-ot,

b) a lakóingatlan hasznosításából jövedelme származik,

c) az egyedül élő kérelmező vagy a család tagja a közúti közlekedés szabályairól szóló 1/1975. (II.5.) KPM-BM együttes rendelet 1. sz. függelék II. b) pontjában meghatározott gépjármű tulajdonjogával vagy üzembentartói jogával - a mozgáskorlátozottságra tekintettel fenntartott gépjármű kivételével - rendelkezik,

d) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel,

e) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja, vagy

f) kötelezően igénybe veendő közszolgáltatásról nem nyújt be számlát.

(8) A lakhatási támogatásra való jogosultság megszűnik, ha

a) a jogosultsági feltételek nem állnak fenn,

b) a jogosult meghal, vagy

c) a jogosult kéri.

(9) A lakhatási támogatásra való jogosultság a (8) bekezdésben meghatározott körülmény bekövetkezésének napjával szűnik meg, a jogosultat a megszűnés napja szerinti hónapra jutó lakhatási támogatás teljes havi összege megilleti.

5. § (1) **Rendkívüli települési** támogatást kell megállapítani az elhunyt személy **eltemettetés**ének költségeihez való hozzájárulásként annak az eltemettetést végző kérelmezőnek, akinek

a) a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 335 %-át, egyedül élő esetén az öregségi nyugdíj mindenkori legkisebb összegének 400 %-át, és

b) a család vagy az egyedül élő kérelmező nem rendelkezik vagyonnal.

(2) Az elhunyt személy eltemettetésének költségeihez való hozzájárulásként nyújtott rendkívüli települési támogatás iránti kérelem a haláleset bekövetkezését követő 90 napon belül nyújtható be.

(3) Az elhunyt személy eltemettetésének költségeihez való hozzájárulásként nyújtott rendkívüli települési támogatás összege: 40.000.- Ft.

(4) Az elhunyt személy eltemettetésének költségeihez való hozzájárulásként nyújtott rendkívüli települési támogatás folyósítása lakossági folyószámlára utalással vagy pénztári kifizetéssel történhet.

(5) Nem állapítható meg az elhunyt személy eltemettetésének költségeihez való hozzájárulásként nyújtott rendkívüli települési támogatás, ha az (1) bekezdésben foglaltak nem állnak fenn, továbbá ha

a) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel, vagy

b) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja.

1. § (1) Rendkívüli települési támogatást kell megállapítani az **elemi kár** enyhítéséhez az olyan Vilonyán lakóhellyel rendelkező tulajdonos, vagy a tulajdonos hozzájárulásával az ingatlan jogszerű használója részére, akinek
2. az életvitelszerű lakhatására szolgáló lakóingatlan elemi kár következtében részben vagy egészben a rendeltetésszerű használatra alkalmatlanná vált és
3. nem áll rendelkezésére másik, az életvitelszerű lakhatására alkalmas ingatlan.
4. Az elemi kár enyhítésére nyújtott rendkívüli települési támogatás összege 100.000.- Ft.
5. Az elemi kár enyhítésére nyújtott rendkívüli települési támogatás folyósítása lakossági folyószámlára utalással vagy pénztári kifizetéssel történhet.
6. § (1) Rendkívüli települési támogatást kell megállapítani továbbá a **létfenntartást** veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személy részére, akinek
7. a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 130 %-át, egyedül élő esetén annak 150 %-át, és
8. a család vagy az egyedül élő kérelmező nem rendelkezik vagyonnal.

(2) Az (1) bekezdés szerinti rendkívüli települési támogatást különösen:

a) betegséghez (baleset, műtéti beavatkozás),

b) a válsághelyzetben levő, egyedül élő, várandós anya gyermekének megtartásához,

c) iskoláztatáshoz,

d) a gyermek vér szerinti vagy örökbe fogadó szülő általi fogadásának, születésének előkészítéséhez,

e) a nevelésbe vett gyermek családjával való kapcsolattartáshoz,

f) a gyermek családba való visszakerülésének elősegítéséhez kapcsolódó kiadásokhoz, vagy

g) a gyermek hátrányos helyzete miatt felmerülő kiadásokhoz,

h) az alapvető létfenntartáshoz szükséges költségek viseléséhez

kell nyújtani.

(3) A rendkívüli települési támogatás összege esetenként minimum 1.000.- Ft, legfeljebb 20.000.- Ft.

(4) Az Sztv. 7. §-ában meghatározott esetben nyújtott rendkívüli települési támogatás összege alkalmanként legfeljebb 1.000 Ft.

1. A pénzbeli rendkívüli települési támogatás folyósítása lakossági folyószámlára utalással vagy pénztári kifizetéssel történhet.

(6) A rendkívüli települési támogatást - hivatalból történő megállapítása esetén - természetbeni támogatásként különösen élelmiszer, tisztítószer, higiéniai termék juttatásával kell nyújtani minimum 1.000.- Ft, legfeljebb 5.000.- Ft értékben.

(7) Nem állapítható meg az e §-ban meghatározott rendkívüli települési támogatás, ha az (1) bekezdésben foglalt feltételek nem állnak fenn, továbbá

a) az egyedül élő kérelmező vagy a család tagja a közúti közlekedés szabályairól szóló 1/1975. (II.5.) KPM-BM együttes rendelet 1. sz. függelék II. b) pontjában meghatározott gépjármű tulajdonjogával vagy üzembentartói jogával - a mozgáskorlátozottságra tekintettel fenntartott gépjármű kivételével - rendelkezik,

b) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel,

c) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja, vagy

d) ha a kérelem benyújtásának időpontjában a család rendszeres gyermekvédelmi kedvezményben és lakhatási támogatásban is részesül.

8. § (1) **Tüzelőanyag támogatást** kell megállapítani annak a személynek, aki szilárd tüzelőanyagot (pl.: szén, fa,) használ és

a) a családjában az egy főre jutó havi nettó jövedelem nem haladja meg az öregségi nyugdíj mindenkori legkisebb összegének 176 %-át, egyedül élő esetén az öregségi nyugdíj mindenkori legkisebb összegének 350 %-át, és

b) a család vagy az egyedül élő kérelmező nem rendelkezik vagyonnal.

(2) A tüzelőanyag támogatás évente legfeljebb egy alkalommal állapítható meg minimum 5 q, legfeljebb 10 q tűzifa vagy szén formájában.

(3) A tüzelőanyag támogatás iránti kérelem október 1-je és március 1-je közötti időszakban nyújtható be.

(4) A tüzelőanyag kiszállításáról a támogatott részére a döntés véglegessé válását követő 15 munkanapon belül a polgármester gondoskodik.

(5) Nem állapítható meg tüzelőanyag támogatás, ha az (1) bekezdésben foglalt feltételek nem állnak fenn, továbbá

a) az egyedül élő kérelmező vagy a család jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú tagja nem működik együtt az állami foglalkoztatási szervvel,

b) az egyedül élő kérelmező vagy a család tagja az egyszerűsített foglalkoztatásról szóló törvény alapján történő munkavégzésnek, valamint a természetes személyek között az adórendszeren kívüli keresettel járó foglalkoztatásra vonatkozó rendelkezések alapján háztartási munkára létesített munkavégzésre irányuló jogviszony keretében történő munkavégzésnek (a továbbiakban: háztartási munka) a havi ellenértékét nem igazolja, vagy

c) az egyedül élő kérelmező vagy a család tagja a közúti közlekedés szabályairól szóló 1/1975. (II.5.) KPM-BM együttes rendelet 1. sz. függelék II. b) pontjában meghatározott gépjármű tulajdonjogával vagy üzembentartói jogával - a mozgáskorlátozottságra tekintettel fenntartott gépjármű kivételével - rendelkezik.

9. § (1) A **köztemetés** költségének megfizetését elrendelő döntés véglegessé válását követő 30 napon belül benyújtott kérelemre a polgármester a megtérítés összegét

a) részletekben fizetteti meg, ha a kötelezett

aa) egyedül élő és havi jövedelme az öregségi nyugdíj mindenkori legkisebb összegének 450 %-át

ab) családjában az egy főre jutó havi jövedelem az öregségi nyugdíj mindenkori legkisebb összegének 400 %-át nem haladja meg,

1. csökkenti, ha a kötelezett

ba) egyedül élő és havi jövedelme az öregségi nyugdíj mindenkori legkisebb összegének 400 %-át

bb) családjában az egy főre jutó havi jövedelem az öregségi nyugdíj mindenkori legkisebb összegének 350 %-át nem haladja meg,

1. elengedi, ha a kötelezett

ca) egyedül élő és havi jövedelme az öregségi nyugdíj mindenkori legkisebb összegének 350 %-át

cb) családjában az egy főre jutó havi jövedelem az öregségi nyugdíj mindenkori legkisebb összegének 300 %-át nem haladja meg.

(2) Az (1) bekezdés a) pontja alkalmazásában a részletfizetés legfeljebb 12 havi időtartamra engedélyezhető.

(3) Az (1) bekezdés b) pontja alkalmazásában a csökkentés mértéke nem haladhatja meg a fizetési kötelezettség 60%-át.

(4) A polgármester a kötelezett kérelmére a köztemetés költségeinek megtérítését az (1) bekezdés c) pontjában foglaltakon túl elengedi, ha

a) a kötelezettnek az életvitelszerű lakhatására szolgáló lakóingatlana elemi kár következtében részben vagy egészben a rendeltetésszerű használatra alkalmatlanná vált vagy

b) a kötelezett bűncselekmény áldozatává vált.

(5) A (4) bekezdésben meghatározott körülmények igazolására szolgáló dokumentumokat (pl.: büntető feljelentést igazoló jegyzőkönyv másolata, hatósági bizonyítvány az elemi kárról) a kérelemhez mellékelni kell.

10. § A természetbeni ellátásként biztosított **gyermekétkeztetés** igénybevételéről, valamint az intézményi térítési díjakról Berhida Város Önkormányzata Képviselő-testülete alkot rendeletet a Berhidai Köznevelési Társulás társulási megállapodása alapján.

3. Személyes gondoskodást nyújtó szociális alapszolgáltatások és gyermekjóléti alapellátások

11. § Az Önkormányzat az alábbi szociális alapszolgáltatásokat biztosítja:

1. falugondnoki szolgáltatás,
2. étkeztetés,
3. házi segítségnyújtás,
4. nappali ellátás,
5. családsegítés.

12. § Az Önkormányzat az alábbi gyermekjóléti alapellátásokat biztosítja:

a) gyermekjóléti szolgáltatás

b) bölcsődei ellátás.

13. § (1) A **falugondnoki szolgáltatást** az Önkormányzat a Hajmáskér-Sólyi Református Társegyházközséggel (a továbbiakban: Egyházi Fenntartó) kötött szociális feladatellátási szerződés (a továbbiakban: szerződés) útján biztosítja.

(2) A falugondnoki szolgáltatás keretében ellátandó feladatok:

a) közvetlen, személyes szolgáltatások körébe tartozó alapfeladatok,

b) közvetlen, személyes szolgáltatások körébe tartozó kiegészítő feladatok.

(3) A falugondnoki szolgáltatás keretében ellátandó közvetlen, személyes szolgáltatások körébe tartozó alapfeladatok:

a) közreműködés házi segítségnyújtásban,

b) egészségügyi ellátáshoz való hozzájutás segítése,

ba) a háziorvosi rendelésre szállítás,

bb) az egyéb egészségügyi intézménybe szállítás,

bc) gyógyszerkiváltás.

(4) A falugondnoki szolgáltatás keretében ellátandó közvetlen, személyes szolgáltatások körébe tartozó kiegészítő feladat az egyéni hivatalos ügyek intézésének segítése.

(5) A falugondnoki szolgáltatás

a) szállítás,

b) megkeresés

szolgáltatási elemet biztosít.

1. A falugondnoki szolgáltatás igénybevétele térítésmentes.
2. A falugondnoki szolgáltatás igénybevétele önkéntes, az ellátást igénylő vagy törvényes képviselője kérelmére történik.
3. A falugondnoki szolgáltatás iránti kérelmet az Egyházi Fenntartóhoz kell benyújtani, vagy postai küldeményként feladni (8192 Hajmáskér, Rákóczi u. 43.) az erre a célra rendszeresített formanyomtatványon oly módon, hogy a szolgáltatási igény beérkezése annak igénybevételét minimum 3 munkanappal megelőzze.
4. A falugondnokot az Egyházi Fenntartó foglalkoztatja, feladatait a szerződésben foglaltak alapján látja el.
5. Az Egyházi Fenntartó a feladat ellátásáról évente egy alkalommal, a tárgyévet követő év április 30. napjáig írásban köteles beszámolni az Önkormányzatnak.

14. § (1) A személyes gondoskodást nyújtó szociális alapszolgáltatások közül az étkeztetés, házi segítségnyújtás, nappali ellátás, családsegítés ellátásáról, igénybevételéről, valamint az intézményi térítési díjakról Berhida Város Önkormányzata Képviselő-testülete alkot rendeletet a Berhidai Szociális Társulás társulási megállapodása alapján.

(2) A személyes gondoskodás keretébe tartozó gyermekjóléti alapellátások közül a bölcsődei ellátás és a gyermekjóléti szolgáltatás ellátásáról, igénybevételéről, valamint az intézményi térítési díjakról Berhida Város Önkormányzata Képviselő-testülete alkot rendeletet a Berhidai Köznevelési Társulás társulási megállapodása alapján.

4. Eljárási rendelkezések

15. § (1) A települési támogatások a köztemetés (a továbbiakban: támogatások) iránti kérelmet Vilonya Község Önkormányzatához kell benyújtani, vagy postai küldeményként feladni (8194 Vilonya, Kossuth u. 18.) az erre a célra rendszeresített formanyomtatványon. A formanyomtatványok személyesen kérhetők, valamint letölthetők a https://vilonya.asp.lgov.hu/ honlapról.

(2) E rendelet alkalmazásában az egyes támogatási formáknál használt fogalmat az Sztv. 4. §-a szerint kell értelmezni.

(3) Az eljárások során a Sztv. 5. § - 16. § -ban meghatározott eljárási rendelkezéseket kell alkalmazni.

16. § (1) A lakhatási támogatás iránti kérelem a 1. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a gyermekelhelyezés, a gyámrendelés, a gyermektartásdíj vonatkozásában hozott végleges döntést vagy jogerős bírósági ítéletet,

f) a kapott vagy levont tartásdíjról a kifizető igazolását, a postai feladóvevényt, a banki átutalásról szóló bizonylatot, a jogosult és kötelezett által aláírt átadás-átvételi elismervényt, a jogosult és kötelezett együttes nyilatkozatát vagy az önálló bírósági végrehajtó igazolását,

g) a kérelmező nevére szóló, a 4. § (3) bekezdés a) - e), g) pontban meghatározott számláknak a kérelem benyújtását megelőző hónapra vonatkozó másolatát, a bérleti szerződés másolatát, és a telefon-, televízió- és internetszolgáltatásnak a kérelem benyújtását megelőző hónapra vonatkozó számla másolatát.

(2) Az elhunyt személy eltemettetésének költségeihez nyújtott rendkívüli települési temetési támogatás iránti kérelem a 2. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a kérelmező nevére a temetési szolgáltatást végző által kiállított számla eredeti példányát és a halotti anyakönyvi kivonat másolatát.

(3) Az elemi kár enyhítésére nyújtott rendkívüli települési támogatás iránti kérelem a 3. melléklet szerinti formanyomtatványon nyújtható be, amelyhez csatolni kell az elemi kár bekövetkezését tanúsító, az eljáró hatóság által kiállított jegyzőkönyvet vagy hatósági bizonyítványt.

(4) A betegséghez, válsághelyzetben levő egyedül élő várandós anya gyermekének megtartásához, iskoláztatáshoz, gyermek vér szerinti vagy örökbefogadó szülő általi fogadásának, születésének előkészítéséhez, a nevelésbe vett gyermek családjával való kapcsolattartáshoz, a gyermek családba való visszakerülésének elősegítéséhez kapcsolódó kiadásokhoz, a gyermek hátrányos helyzete miatt felmerülő kiadásokhoz, az alapvető létfenntartáshoz szükséges költségek viseléséhez nyújtott rendkívüli települési támogatás iránti kérelem a 4. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a gyermekelhelyezés, a gyámrendelés, a gyermektartásdíj vonatkozásában hozott végleges döntést vagy jogerős bírósági ítéletet,

f) a kapott vagy levont tartásdíjról a kifizető igazolását, a postai feladóvevényt, a banki átutalásról szóló bizonylatot, a jogosult és kötelezett által aláírt átadás-átvételi elismervényt, a jogosult és kötelezett együttes nyilatkozatát vagy az önálló bírósági végrehajtó igazolását,

g) a rendkívüli élethelyzet fennállását igazoló iratot (a 7. § (2) bekezdés a) pont esetén az orvosi igazolást, a (2) bekezdés b) és d) pont esetén orvosi igazolást és védőnői igazolást a várandós gondozáson való együttműködéséről).

(5) A tüzelőanyag támogatás iránti kérelem a 5. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) a tanulmányokat folytató személy tanulói vagy hallgatói jogviszonyáról, a részére folyósított ösztöndíjról vagy szociális és egyéb juttatásairól szóló intézményi igazolást,

d) a jövedelemmel nem rendelkező, nem tanköteles, nappali oktatás munkarendje szerint tanulmányokat nem folytató, aktív korú személy részéről az állami foglalkoztatási szerv 30 napnál nem régebbi igazolását arról, hogy annak nyilvántartásában regisztrált álláskeresőként szerepel,

e) a gyermekelhelyezés, a gyámrendelés, a gyermektartásdíj vonatkozásában hozott végleges döntést vagy jogerős bírósági ítéletet,

f) a kapott vagy levont tartásdíjról a kifizető igazolását, a postai feladóvevényt, a banki átutalásról szóló bizonylatot, a jogosult és kötelezett által aláírt átadás-átvételi elismervényt, a jogosult és kötelezett együttes nyilatkozatát vagy az önálló bírósági végrehajtó igazolását.

(6) A köztemetés iránti kérelem a 6. melléklet szerinti formanyomtatványon nyújtható be, amelyhez csatolni kell:

a) a támogatást kérő jövedelméről szóló igazolást,

b) a család tagjainak jövedelméről szóló igazolást,

c) az elhunyt halotti anyakönyvi kivonatát,

d) az elhunyt halottvizsgálati bizonyítványát,

e) az elhunyt személy eltemettetésére köteles személy(ek) hozzájárulását a köztemetés jóváhagyásáról.

(7) A falugondnoki szolgáltatás iránti kérelem a 7. melléklet szerinti formanyomtatványon nyújtható be.

(8) A támogatások igénylése esetén a kérelmező köteles az elbíráláshoz szükséges adatokat az eljáró szerv rendelkezésére bocsátani.

(9) A rendkívüli települési támogatást a döntés véglegessé válását követő 8 munkanapon belül kell folyósítani, kifizetni, illetve átadni.

(10) A települési támogatás felhasználását a hatáskör gyakorlója az általános közigazgatási rendtartásról szóló törvény (a továbbiakban: Ákr.) rendelkezései alapján ellenőrzi.

17. § (1) A támogatást jogosulatlanul és rosszhiszeműen igénybe vevőt kötelezni kell a támogatás megtérítésére, visszafizetésére. A megtérítés, visszafizetés elrendelése esetén az Sztv. 9. §, 17. §, és a 17/A. §-ai szerint kell eljárni.

1. A jogosulatlanul és rosszhiszeműen igénybe vett támogatás megtérítését elrendelő döntés véglegessé válását követő 15 napon belül benyújtott kérelemre a polgármester a megtérítés és kamat összegét

a) részletekben fizetteti meg, ha a kötelezett

aa) egyedül élő és havi jövedelme az öregségi nyugdíj mindenkori legkisebb összegének 250 %-át,

ab) családjában az egy főre jutó havi jövedelem az öregségi nyugdíj mindenkori legkisebb összegének 200 %-át nem haladja meg,

b) csökkenti, ha a kötelezett

ba) egyedül élő és havi jövedelme az öregségi nyugdíj mindenkori legkisebb összegének 200 %-át,

bb) családjában az egy főre jutó havi jövedelem az öregségi nyugdíj mindenkori legkisebb összegének 150 %-át nem haladja meg,

c) elengedi, ha a kötelezett

ca) egyedül élő és havi jövedelme az öregségi nyugdíj mindenkori legkisebb összegének 150 %-át,

cb) családjában az egy főre jutó havi jövedelem az öregségi nyugdíj mindenkori legkisebb összegét nem haladja meg.

(3) A részletfizetés legfeljebb 12 havi időtartamra engedélyezhető.

(4) A csökkentés mértéke nem haladhatja meg a fizetési kötelezettség 60 %-át.

18. § A szociális hatáskör gyakorlója a tárgynegyedévet követő első képviselő-testületi ülésen köteles beszámolni arról, hogy támogatási formánként:

a) hány rászorulót részesített támogatásban,

b) hány kérelmet utasított el,

c) összesen hány kérelmező részesül támogatásban,

d) hány támogatás szűnt meg és

e) mekkora összeg került a beszámolás időpontjáig felhasználásra.

5. Záró rendelkezések

19. § Hatályát veszti a szociális ellátásokról szóló 2/2015.(II.25.) és a gyermekvédelmi ellátások szabályozásáról 8/2012. (IV.25.) önkormányzati rendelet.

20. § Ez a rendelet 2021. június 1. napján lép hatályba.

 Fésüs Sándor dr. Guti László

 polgármester jegyző